CELEX: 32013R1212
Language: lt
Date: 2013-11-26 00:00:00
Title: 2013 m. lapkričio 26 d. Komisijos įgyvendinimo reglamentas (ES) Nr. 1212/2013 dėl tam tikrų prekių klasifikavimo Kombinuotojoje nomenklatūroje

28.11.2013   
            
            
               LT
            
            
               Europos Sąjungos oficialusis leidinys
            
            
               L 317/30
            
         KOMISIJOS ĮGYVENDINIMO REGLAMENTAS (ES) Nr. 1212/2013
   2013 m. lapkričio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytus KN kodus;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar remtis tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               Muitinės kodekso komitetas nuomonės apie šio reglamento priedo 1 įrašą nepateikė iki jo pirmininko nustatyto termino, o šio reglamento priedo 2 įraše nurodytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytus KN kodus.
   2 straipsnis
   Šio reglamento nuostatų neatitinkančia privalomąja tarifine informacija, kaip nustatyta 1992 m. spalio 12 d. Tarybos reglamento (EEB) Nr. 2913/92 12 straipsnio 6 dalyje, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 26 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Širdies susitraukimų matavimo įranga, kurią sudaro:
                              
                                          —
                                       
                                       
                                          širdies susitraukimų jutiklis ir belaidis siųstuvas, įmontuoti ant krūtinės tvirtinamoje juostoje,
                                       
                                    
                                          —
                                       
                                       
                                          širdies ritmo stebėsenos prietaisas, kuriame įmontuotas belaidis imtuvas ir laikrodis, su valdymo mygtukais ir optiniu-elektroniniu rodytuvu, kuris gali būti nešiojamas ant riešo,
                                       
                                    
                                          —
                                       
                                       
                                          laikiklis, kuriuo širdies ritmo stebėsenos prietaisas tvirtinamas prie dviračio vairo.
                                       
                                    Jutiklis fiksuoja širdies susitraukimus ir atitinkami duomenys belaidžiu ryšiu perduodami į stebėsenos prietaisą, kuris apskaičiuoja širdies ritmą (faktinį, didžiausią arba vidutinį) ir parodo rezultatus.
                              Ši įranga gali atlikti ir laikrodžio bei chronometro funkcijas.
                              
                                  (1) Žr. 1 paveikslą.
                           
                        
               
                  9031 80 38
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 90 skirsnio 3 pastaba ir KN kodus 9031, 9031 80 ir 9031 80 38 atitinkančiais prekių aprašymais.
                  Širdies susitraukimų jutiklis ir širdies ritmo stebėsenos prietaisas skirti naudoti kartu atliekant tiksliai apibrėžtą funkciją, kaip apibrėžta 90 skirsnio 3 pastaboje kartu su XVI skyriaus 4 pastaba, nes jutiklis fiksuoja širdies susitraukimus ir siunčia signalus į stebėsenos prietaisą, kuris juos apdoroja ir parodo.
                  Įranga yra sudėtinė prekė, sudaryta iš sudedamųjų dalių, priskiriamų 90 skirsniui (matavimo ir tikrinimo prietaisai) ir 91 skirsniui (laikrodžiai). Pagal 3 bendrosios aiškinimo taisyklės b punktą ji klasifikuotina taip, tarsi būtų sudaryta tik iš sudedamosios dalies, kuri nulemia esminį įrangos požymį.
                  Atsižvelgiant į įrangos objektyvias charakteristikas, būtent į tai, kad vyrauja širdies susitraukimų matavimo ir stebėsenos funkcijas atliekančios sudedamosios dalys, esminį įrangos požymį nulemia matavimo sudedamosios dalys. Laikrodis atlieka pagalbinę matavimo aparato funkciją, nes laiku grindžiamiems matavimams (širdies susitraukimų skaičiui per minutę) atlikti aparate reikalingas laikrodis, nustatantis laiką matavimų metu. Todėl jis neklasifikuotinas kaip laikrodis ir nepriskirtinas 9102 pozicijai.
                  Aparatas neklasifikuotinas ir kaip medicinos instrumentas ar aparatas ir nepriskirtinas 9018 pozicijai, nes jis paprastai nenaudojamas profesinėje medicinos praktikoje (taip pat žr. Suderintos sistemos paaiškinimų 9018 pozicijos paaiškinimų pirmą pastraipą).
                  Matavimas atsižvelgiant į laiko faktorių (širdies ritmo arba širdies susitraukimų skaičiaus per minutę nustatymas) nėra suminio kokios nors rūšies vienetų skaičiaus skaičiavimas (taip pat žr. Suderintos sistemos paaiškinimų 9029 pozicijos paaiškinimų A punktą). Todėl prekė neklasifikuotina kaip sukimosi dažnio tachometras, gaminių skaitiklis, taksometras, hodometras, žingsniamatis ar panašus prietaisas ir nepriskirtina 9029 10 00 subpozicijai.
                  Širdies ritmo (širdies susitraukimų skaičiaus per minutę) nustatymas nėra sukimosi ar linijinio greičio nustatymas (taip pat žr. Suderintos sistemos paaiškinimų 9029 pozicijos paaiškinimų B punktą). Todėl prekė neklasifikuotina kaip greitmatis ar tachometras ir nepriskirtina 9029 20 subpozicijai.
                  Todėl įranga klasifikuotina kaip kitas elektroninis matavimo ar tikrinimo įrankis, prietaisas ar mašina, nenurodyti kitoje 90 skirsnio vietoje, priskiriant KN kodą 9031 80 38.
               
            
                  
                              2.
                           
                           
                              Širdies susitraukimų jutiklis ir belaidis siųstuvas, įmontuoti ant krūtinės tvirtinamoje juostoje, skirtoje nešioti apjuosus krūtinę širdies susitraukimams fiksuoti.
                              Gaminys fiksuoja širdies susitraukimus ir atitinkami duomenys belaidžiu ryšiu perduodami širdies ritmo stebėsenos prietaisui, kuris nėra pridėtas pateikiant produktą.
                              
                                  (1) Žr. 2 paveikslą.
                           
                        
               
                  9031 90 85
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 90 skirsnio 2 pastabos b punktu ir KN kodus 9031, 9031 90 ir 9031 90 85 atitinkančiais prekių aprašymais.
                  Gaminys tinkamas naudoti vien tik arba daugiausia kartu su 9031 pozicijai priskiriama širdies susitraukimų matavimo įranga. Jis yra esminė sudedamoji dalis, būtina širdies susitraukimų matavimo įrangai funkcionuoti, nes pastaroji be jo negali veikti.
                  Todėl gaminys klasifikuotinas kaip kita elektroninių matavimo ar tikrinimo įrankių, prietaisų ir mašinų, nenurodytų kitoje 90 skirsnio vietoje, dalis priskiriant KN kodą 9031 90 85.
               
            
         
      
                  
                     
               
               
                  
                     
               
            
         (1)  Paveikslai pateikiami tik dėl informacijos.